Document ID: /roh_data/filtered/fineweb-2-filterrobots_roh.jsonl.gz/70378

Mument d’oraziun cun ils curals da cardientscha
Mesjamna, ils 31 da schaner 2024 allas 19.00 uras a Laax ella Sentupada
Ils curals da cardientscha – in bratschalet cun 18 curals da differentas grondezias, fuormas e colurs – schi gagls sco nossa veta. Mintga cural ha siu agen num e sia muntada particulara.
Els suondan nus, magari persequitschan els schizun nus, mo il pli impurtont ei ch’els ein adina cheu e sustegnan nus: Ils aunghels ed aunghels pertgiraders.
Jeu envidel Vus cordialmein dad urar da cuminonza tier els e da sesarver in techet per ruaus e silenzi. Silsuenter gudin nus da cuminonza ina ceremonia da té e caffè tut speciala.
Sin Vossa annunzia selegra: Stefanie Kälin,
telefon 079 476 98 31 ni e-mail: <email-pii>.
Devoziun per ils affons e lur geniturs
Mesjamna, ils 7 da fevrer 2024 allas 16.00 uras en baselgia
Tema: Segidar in cun l’auter
Il fevrer festivein nus la fiasta da sogn Plasch. Duront la devoziun lein nus tematisar ensemen cun vus affons il tema «Segidar in cun l’auter» (Hilfsbereitschaft).
Sur Bronislaw dat als affons ed a tuts presents la benedicziun da sogn Plasch. Tut ils affons e lur famiglias ein cordialmein einvidai da prender part alla devoziun.
Nus selegrein da seveser cun vus.
Sur Bronislaw, Loredana e Patrizia
S. Messa da laud
Dumengia, ils 18 da fevrer 2024 allas 18.30 uras
cun sur Bronislaw Krawiec ed ils cresmands da Laax e da Falera
L’unfrenda va en favur dalla fundaziun «Mbara Ozioma».
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Ils cresmands da Falera e da Laax gidan da preparar e celebrar la messa da laud ensemen cun sur Bronislaw, lur catecheta Stefanie e cun nossa band. Il plaid da Diu stat el center da quei survetsch divin. Nus envidein vus cordialmein dad ir ensemen cun nos cresmands in tochet da lur via da preparaziun per la s. Creisma.
Per passentar ina cuminonza viventa e cartenta ein tuts envidai suenter il survetsch divin tier in refrestg ella Sentupada.
Nus selegrein sin in bien seveser cun vus.